Document ID: 32002D0152

Komission päätös,
tehty 19 päivänä helmikuuta 2002,
toimenpiteistä, joilla kielletään tiettyjä ftalaatteja sisältävien, pehmeästä PVC:stä valmistettujen, alle kolmivuotiaiden lasten suuhun pantavaksi tarkoitettujen lelujen ja lastentarvikkeiden markkinoille saattaminen, tehdyn päätöksen 1999/815/EY voimassaoloajan pidentämisestä yhdeksännen kerran
(tiedoksiannettu numerolla K(2002) 541)
(ETA:n kannalta merkityksellinen teksti)
(2002/152/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yleisestä tuoteturvallisuudesta 29 päivänä kesäkuuta 1992 annetun neuvoston direktiivin 92/59/ETY(1) ja erityisesti sen 9 artiklan,
sekä katsoo seuraavaa:
(1) Komissio teki 7 päivänä joulukuuta 1999 direktiivin 92/59/ETY 9 artiklan nojalla päätöksen 1999/815/EY(2), jolla edellytetään jäsenvaltioiden kieltävän yhtä tai useampaa seuraavista aineista: di-isononyyliftalaattia (DINP), di(2-etyyliheksyyli)ftalaattia (DEHP), dibutyyliftalaattia (DBP), di-isodekyyliftalaattia (DIDP), di-n-oktyyliftalaattia (DNOP) ja butyylibentsyyliftalaattia (BBP) sisältävien, pehmeästä PVC:stä valmistettujen, alle kolmivuotiaiden lasten suuhun pantavaksi tarkoitettujen lelujen ja lastentarvikkeiden markkinoille saattaminen.
(2) Päätöksen 1999/815/EY voimassaoloaika rajattiin direktiivin 92/59/ETY 11 artiklan 2 kohdan mukaisesti kolmeen kuukauteen. Päätöksen voimassaoloajan piti näin ollen päättyä 8 päivänä maaliskuuta 2000.
(3) Direktiivin 92/59/ETY 11 artiklan 2 kohdassa todetaan, että kyseisen direktiivin 9 artiklan nojalla säädettyjen toimenpiteiden voimassaoloaika rajoitetaan kolmeen kuukauteen, mutta niiden voimassaoloaikaa voidaan pidentää samaa menettelytapaa noudattaen.
(4) Kun päätös 1999/815/EY tehtiin, sen voimassaoloaikaa katsottiin voitavan tarvittaessa pidentää. Direktiivin 92/59/ETY 9 artiklan nojalla tehdyn päätöksen 1999/815/EY mukaisesti säädettyjen toimenpiteiden voimassaoloaikaa pidennettiin komission päätöksillä 2000/217/EY(3), 2000/381/EY(4), 2000/535/EY(5), 2000/769/EY(6), 2001/195/EY(7), 2001/467/EY(8), 2001/665/EY(9) ja 2001/804/EY(10) kummallakin kertaa kolmen kuukauden jaksoksi mainitun direktiivin 11 artiklan 2 kohdan mukaisesti. Päätöksen voimassaoloajan piti näin ollen päättyä 20 päivänä helmikuuta 2002.
(5) Viime aikoina on tapahtunut edistystä di(2-etyyliheksyyli)ftalaattien testimenetelmien validoimisessa sekä olemassa olevia aineita koskevien asetusten puitteissa tapahtuvaa näiden ftalaattiestereiden laajassa riskin arvioimisessa neuvoston asetuksen (ETY) N:o 793/93(11) mukaisesti. Edelleen on kuitenkin jäljellä työtä, jotta joitakin jäljellä olevia vaikeuksia voitettaisiin.
(6) Syyt, jotka johtivat päätöksen 1999/815/EY ja sen voimassaoloajan pidentämistä koskevan päätöksen 2000/217/EY, 2000/381/EY, 2000/535/EY, 2000/769/EY, 2001/195/EY, 2001/467/EY, 2001/665/EY ja 2001/804/EY tekemiseen, ovat yhä olemassa, ja kyseisten tuotteiden markkinoille saattamiseen liittyvä kielto on siksi pidettävä edelleen voimassa.
(7) Jotkin jäsenvaltiot ovat panneet päätöksen 1999/815/EY, sellaisena kuin se on muutettuna päätöksellä 2000/217/EY, 2000/381/EY, 2000/535/EY, 2000/769/EY, 2001/195/EY, 2001/467/EY, 2000/665/EY ja 2001/804/EY täytäntöön 20 päivään helmikuuta 2002 asti sovellettavilla toimenpiteillä. Siksi on tarpeen varmistaa, että näiden toimenpiteiden voimassaoloaikaa pidennetään.
(8) Päätöksen 1999/815/EY voimassaoloaikaa on tämän vuoksi pidennettävä yhdeksännen kerran, jotta varmistetaan, että kyseisessä päätöksessä säädetty kielto pysyy voimassa kaikissa jäsenvaltioissa. Direktiivin 92/59/ETY 11 artiklan 2 kohdan mukaisesti voimassaoloaikaa voidaan pidentää kolme kuukautta.
(9) Tässä päätöksessä säädetyt toimenpiteet ovat kiireellisiä tuoteturvallisuusasioita käsittelevän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 1999/815/EY 5 artiklassa sanat "20 päivään helmikuuta 2002" sanoilla "20 päivään toukokuuta 2002".
2 artikla
Jäsenvaltioiden on toteutettava tämän päätöksen noudattamisen vaatimat toimenpiteet kymmenen päivän kuluessa siitä, kun päätöksestä on ilmoitettu. Niiden on ilmoitettava tästä komissiolle välittömästi.
3 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä helmikuuta 2002.

Labels: 3
0
1
20